burgasdotpro/wikipedia huggingface dataset:
Dedinský potok (prítok Teplice)

Dedinský potok je potok v Turci, na území okresu Turčianske Teplice. Je to ľavostranný prítok Teplice, meria a je tokom V. rádu. 
Pramení v Kremnických vrchoch, v podcelku Flochovský chrbát, na severozápadnom svahu Javorovej studne () v nadmorskej výške cca Najprv tečie západným smerom, zľava priberá prítok () zo severovýchodného svahu Krpca () a stáča sa na severozápad. Z pravej strany priberá potok Vríč (), vstupuje do Turčianskej kotliny a preteká obcou Horná Štubňa. Na jej území priberá pravostrannú Bukovinu (), stáča sa a tečie smerom na sever. Severne od obce ústi v nadmorskej výške cca do Teplice.
Mútnik (prítok Turca)

Mútnik je potok v hornom Turci, v južnej časti okresu Turčianske Teplice. Je to pravostranný prítok Turca, má dĺžku 7 km a je tokom IV. rádu. 
Prameň.
Pramení na západnom okraji Kremnických vrchov, v podcelku Flochovský chrbát, na severozápadnom svahu Jazvečej (980,5 m n. m.), v lokalite Zimné vodidlá, v nadmorskej výške približne 750 m n. m.
Opis toku.
Od prameňa tečie najprv západojuhozápadným smerom, vteká do Turčianskej kotliny, do podcelku Diviacka pahorkatina a oblúkom sa stáča na severozápad, pričom podteká štátnu cestu č. 65, následne i železničné trate č. 171 a 145. Sprava potom priberá potok zvaný Od tunela, z tej istej strany aj Prieložnú (1,2 km), zľava ďalej priberá Pažiť, prechodne tečie západoseverozápadným smerom a výrazne meandruje. Zároveň preteká severným okrajom Rovnej hory, kde zľava priberá Rovný potok, podteká cestu III. triedy z Dolnej Štubne do Skleného, ďalej už pokračuje severozápadným smerom neustále meandrujúcim korytom a sprava ešte priberá prítok prameniaci západne od obce Horná Štubňa, nazývaný Z honu (1,3 km). Napokon sa na území mesta Turčianske Teplice, juhozápadne od mestskej časti Dolná Štubňa, vlieva v nadmorskej výške cca 500,5 m n. m. do Turca.
Besná voda

Besná voda je potok v hornom Turci, v západnej časti okresu Turčianske Teplice. Je to ľavostranný prítok Turca, má dĺžku 5,1 km a je tokom IV. rádu. 
Prameň.
Pramení v pohorí Žiar, v podcelku Horeňovo, na severozápadnom svahu Širiakova () v nadmorskej výške cca 
Opis toku.
Od prameňa tečie na krátkom úseku najprv na sever, zľava priberá krátky prítok prameniaci južne od samoty Halaksince a stáča sa východným smerom. Z pravej strany ďalej priberá Širiakovský potok (1 km), odtiaľ tečie prechodne na východoseverovýchod a zľava priberá krátky prítok z lokality Korenia a vteká do Turčianskej kotliny, do podcelku Diviacka pahorkatina. Následne sa oblúkom stáča na sever, opäť z pravej strany priberá Rovný potok (1,3 km), prechodne sa ďalej stáča severovýchodným smerom a preteká intravilánom obce Dubové. Približne v strede obce mení smer toku na sever a preteká celou obcou. Severne od obce napokon ústi v nadmorskej výške približne do Turca.
Javorovec (prítok Turca)

Javorovec je potok v hornom Turci, v juhovýchodnej časti okresu Turčianske Teplice. Je to pravostranný prítok Turca, meria 3,9 km (pred výstavbou vodnej nádrže 5,2 km) a je tokom IV. rádu. 
Prameň.
Preteká podcelkom Flochovský chrbát v Kremnických vrchoch, kde pramení na juhovýchodnom svahu Javorovej studne (1 279,7 m n. m.) v nadmorskej výške približne 1 180 m n. m., južne od chaty Jegorovka.
Opis toku.
Najprv tečie na krátkom úseku na západ, potom na juhozápad, následne sa stáča na západ a sprava priberá krátky prítok z južného svahu Javorovej studne. Následne sa oblúkom stáča na juh, preteká Ružovou dolinou, kde sa na krátkom úseku (cca 300 m) rozvetvuje na dve ramená a z pravej strany priberá prítok z juhovýchodného svahu Krpca (1 030,9 m n. m.). Ďalej pokračuje na krátkom úseku juhovýchodným smerom, zľava priberá krátky prítok z oblasti Vysokého rúbaniska a stáča sa k ústiu na juh. Z ľavej strany priberá ešte jeden prítok z oblasti Vysokého rúbaniska a v nadmorskej výške cca 775 m n. m. ústi do vodnej nádrže Turček.
Turček

Turček môže byť:
Turček (potok)

Turček je potok v hornom Turci, na pomedzí okresov Žiar nad Hronom a Turčianske Teplice. Je to ľavostranný prítok Turca, meria 5,8 km a je tokom IV. rádu. 
Prameň.
Preteká Kremnickými vrchmi, kde pramení v podcelku Flochovský chrbát, pod sedlom Tunel, na severoseverozápadnom svahu Skalky (1 231,6 m n. m.) v nadmorskej výške približne 
Opis toku.
Najprv tečie západným smerom, pričom vytvára oblúk ohnutý na juh a zľava priberá štyri krátke prítoky stekajúce zo severozápadných svahov Skalky. Následne priberá pravostranný potok Farba (0,8 km), preteká cez Krahulskú dolinu, kde ďalej postupne priberá: prítok z juhojuhovýchodného svahu Vlčieho vrchu (1 172,3 m n. m.), zľava dva krátke prítoky prameniace severozápadne od chaty Limba a z tej istej strany tiež Zatajenú (1 km). Potom tečie na krátkom úseku západoseverozápadným smerom, sprava priberá Vlčí potok (0,8 km) a opäť tečie západným smerom. Následne priberá zľava Čierňavu a Srnčí potok a tečie severoseverozápadným smerom k sútoku s pravostrannou Prednú (1,1 km). Potom opätovne mení smer toku na západ, tečie už v podcelku Kunešovská hornatina a preteká intravilánom Horného Turčeka. V obci sa napokon stáča na severozápad, zľava ešte priberá najprv Svätojánsky potok, potom potok Pri vilke (1 km) a v nadmorskej výške cca 689 m n. m. sa vlieva do Turca.
Bystrica (prítok Polerieky)

Bystrica je krátky potok v hornom Turci, v severozápadnej časti okresu Turčianske Teplice. Je to ľavostranný prítok Polerieky, meria 1,8 km a je tokom V. rádu. 
Prameň.
Pramení v pohorí Žiar, v podcelku Sokol, na juhovýchodnom svahu Chlievísk (1 024,4 m n. m.) v nadmorskej výške približne 645 m n. m. 
Opis toku.
Od prameňa tečie sprvu na krátkom úseku juhovýchodným smerom, potom sa prechodne stáča na východ a znovu na juhovýchod. Približne v polovici toku vstupuje do Turčianskej kotliny, do podcelku Valčianska pahorkatina. Pred ústím sa ešte stáča smerom na východ a severne od obce Abramová sa v nadmorskej výške cca 479 m n. m. vlieva do Polerieky. Nepriberá žiadne prítoky.
Old Vic

Old Vic je divadlo nachádzajúce sa v Londýne, južne od stanice Waterloo, na rohu ulíc The Cut a Waterloo Road. To isté meno niesol aj herecký súbor, z ktorého neskôr v roku 1963 vznikol Súbor Národného divadla. 
História divadla.
Divadlo bolo založené v roku 1818 hercom Williamom Barrymoreom pod názvom Royal Coburg Theatre. V roku 1833 bolo divadlo premenované na počesť dedičky trónu, princezne Viktórii a nieslo názov Royal Victorian Theatre. 
V roku 1880 divadlo premenovala jeho vlastníčka Emma Consová na Royal Victoria Hall And Coffee Tavern. Už v tejto dobe sa divadlu v hovorovej reči hovorilo Old Vic.
Po Consovej smrti v roku 1912 dostala divadlo do rúk jej neteri Lilian Baylisovej, ktorá sa zamerala na repertoár pozostávajúci zo Shakespearových hier. V roku 1929 bol založený herecký súbor Old Vic Company, ktorý viedol divadelný a filmový režisér John Gielgud. Baylisová taktiež dala zrekonštruovať budovu divadla Sadler's Wells a založila v nej baletnú spoločnosť. Činohra a balet sa potom striedali v oboch budovách až do roku 1935, keď sa Sadler's Wells stala definitívnym domovom baletného súboru.
Počas druhej svetovej vojny bola budova divadla poškodená nemeckým bombardovaním Londýna. Súbor počas rokov 1940–1943 pohostinsky hral po celej krajne. V roku 1944 bol súbor obnovený, a Laurence Olivier a Ralph Richardson sa stali jeho hlavnými hviezdami. Do svojej pôvodnej budovy sa herci presťahovali až v roku 1950 po dokončení rekonštrukčných prác.
V roku 1963 bol súbor rozpustený, pričom vznikol Súbor Národného divadla, ktorý naďalej hral v divadle Old Vic až do roku 1976, keď bol dokončený komplex Kráľovského národného divadla na brehu Temže. Súboor Národného divadla viedol Laurence Olivier až do roku 1974. Počas 80. rokov bolo divadlo výrazne zrekonštruované vďaka kanadskému podnikateľovi a filantropovi Edovi Mirvishovi.
V súčasnosti je divadlo vo vlastníctve The Old Vic Theatre Trust 2000 a zameriava sa na inscenovanie hier klasických i súčasných. Od roku 2004 je umeleckým riaditeľom divadla americký herec Kevin Spacey.
Kamenný potok (prítok Turca)

Kamenný potok je potok v dolnom Turci, v severozápadnej časti okresu Martin. Je to ľavostranný prítok Turca, meria 6,1 km a je tokom IV. rádu. 
Prameň.
Pramení v Malej Fatre, v podcelku Lúčanská Fatra, na južnom svahu Úplazu (1 301,0 m n. m.) v nadmorskej výške približne 1 200 m n. m.
Opis toku.
Od prameňa tečie sprvu na juh, sprava priberá krátky prítok spod kóty 1 330,2 m, následne sa esovito stáča, pričom najprva vytvára oblúk ohnutý na juh, potom druhý ohnutý na sever. Zároveň preteká Kamennou dolinou, v strednej časti východným, v dolnej časti potom juhovýchodným smerom. Na dolnom toku vteká do Turčianskej kotliny, preteká rekreačnou oblasťou Piatrová a znovu sa stáča východným smerom. Napokon preteká severnou časťou intravilánu mesta Vrútky, podteká štátnu cestu číslo 18 a severne od centra mesta ústi v nadmorskej výške cca 375 m n. m. do Turca.
Biely potok (prítok Váhu, Krpeľany)

Biely potok je potok v Turci, v severovýchodnej časti okresu Martin. Je to krátky ľavostranný prítok Váhu, má dĺžku 2,4 km a je tokom III. rádu. 
Pramení vo Veľkej Fatre, v podcelku Lysec, na severnom svahu Magury (1 059,3 m n. m.) v nadmorskej výške približne 700 m n. m. Tečie juhozápadným smerom, sprava priberá prítok (485,7 m n. m.) spod Ľubochnianskeho sedla a vteká do Turčianskej kotliny, do podcelku Sklabinské podhorie. Juhovýchodne od obce Krpeľany ústi v nadmorskej výške približne 407 m n. m. do Váhu.
Selenec (prítok Gaderského potoka)

Selenec je potok v dolnom Turci, v juhovýchodnej časti okresu Martin. Je to ľavostranný prítok Gaderského potoka, má dĺžku 8 km a je tokom VI. rádu. Preteká územím Národného parku Veľká Fatra.
Prameň.
Tečie vo Veľkej Fatre, pramení v podcelku Bralná Fatra na severozápadnom svahu Smrekova (1 441,1 m n. m.) v nadmorskej výške približne 1 140 m n. m. 
Opis toku.
Najprv tečie severoseverozápadným smerom dolinou Padva, ktorá je súčasťou NPR Padva s ochranou pralesovitých lesných spoločenstiev borín, tisa červeného a kosodreviny a sprava priberá potok Padva (0,4 km). Potok na tomto úseku prekonáva skalné stupne niekoľkými kaskádami a vodopádmi. Potom sa stáča na severovýchod, pokračuje dolinou Selenec. V hornej časti doliny sprava priberá prítok zo Skalnej doliny zvaný Skalná, zľava Mráznicu a opäť sprava prítok prameniaci severozápadne od kóty 1 089,0 m. Ďalej pokračuje na krátkom úseku smerom na sever, sprava priberá Hlbokú (0,8 km), ďalej pokračuje severoseverozápadným smerom, sprava priberá Vlkanovú (0,7 km), zľava Tmavú (0,6 km) a Hubnú (1 km) a preteká dolnou časťou doliny Vlkanová s tiesňavovitým rázom a výrazne bralnatým charakterom, početnými skalnými útvarmi a Jeleňou jaskyňou na pravom brehu. Napokon sa v ústí Dedošovej doliny vlieva v nadmorskej výške cca 633 m n. m. do Gaderského potoka.
Rybník (prítok Mošovského potoka)

Rybník je potok v hornom Turci, v severovýchodnej časti okresu Turčianske Teplice. Je to pravostranný prítok Mošovského potoka, meria 2,5 km a je tokom VII. rádu.
Pramení na podhorí Veľkej Fatry, v Mošovskej pahorkatine a preteká Turčianskou kotlinou. Svoj tok začína na severozápadnom úpätí vrchu Malinie (825,8 m n. m.), pri osade Rybník a iba niekoľko metrov od miestneho salaša, v nadmorskej výške cca 560 m n. m. Od prameňa tečie najprv na západ, vytvára výrazný oblúk ohnutý na sever a pokračuje severozápadným smerom. Napokon sa prudko stáča na juhojuhozápad a na okraji rekreačného areálu Drienok, juhovýchodne od obce Mošovce, ústi v nadmorskej výške približne 490 m n. m. do Mošovského potoka.
Rakša

Rakša môže byť:
Rakša (potok)

Rakša je potok v hornom Turci, preteká východnou časťou okresu Turčianske Teplice. Je to pravostranný prítok Dolinky, má dĺžku 6,1 km a je tokom V. rádu. 
Prameň.
Pramení vo Veľkej Fatre, v podcelku Bralná Fatra, na severoseverozápadnom svahu Hlbokej (1 010,2 m n. m.) v nadmorskej výške približne 735 m n. m. 
Opis toku.
Na hornom toku tečie severoseverozápadným smerom dolinou Hore vodou, po vyústení doliny Do Lúčok sa stáča západným smerom a pokračuje dolinou Mača. Na strednom toku vteká do Turčianskej kotliny, do podcelku Mošovská pahorkatina, zároveň opúšťa územie Národného parku Veľká Fatra, prechodne tečie juhozápadným smerom a zľava priberá potok Hrádky. Ďalej tečie v blízkosti Rakšianskeho rašeliniska na ľavom brehu, stáča sa západoseverozápadným smerom a preteká intravilánom obce Rakša, pričom až k ústiu tečie súbežne s Dolinkou na ľavom brehu. Napokon sa oblúkom stáča k ústiu na juhozápad a na východnom okraji intravilánu Turčianskeho Michala, na území mesta Turčianske Teplice, sa v nadmorskej výške cca 492 m n. m. vlieva do Dolinky.
Tužina

Tužina môže byť:
Tužina (potok)

Tužina (miestne nazývaná aj "Tužinka") je potok na Hornej Nitre, v severnej časti okresu Prievidza. Je to pravostranný prítok Nitry, meria 15 km a je tokom IV. rádu. Na dolnom toku sa rozvetvuje na dve ramená.
"Prameň:" v Strážovských vrchoch na južnom svahu Čela (1 016,0 m n. m.) v nadmorskej výške okolo 850 m n. m.
"Smer toku:" na hornom toku severojužný, potom od sútoku s prítokom z Gápelskej doliny pokračuje na juhovýchod, na dolnom toku tečie opäť na juh, súbežne s korytom Nitry
"Geomorfologické celky:" 1.Strážovské vrchy, podcelok Malá Magura, 2.Hornonitrianska kotlina, podcelok Prievidzská kotlina
"Prítoky:" sprava spod Priečnej (909,9 m n. m.), z Gápelskej doliny, z Uhoľnej doliny, zo severného svahu Zadného diela (879,6 m n. m.), zľava z oblasti Salašníka, z Lúčnej doliny, zo severozápadného svahu Dlhej lúky (979,5 m n. m.), zo severného svahu Hvizdáka (704,9 m n. m.) a dva prítoky z východných svahov Hvizdáka
"Ústie:" vedľajšie koryto (oddeľuje sa zľava) do Nitry na okraji obce Nitrianske Pravno v nadmorskej výške okolo 347 m n. m., hlavné koryto do Nitry pri obci Pravenec v nadmorskej výške cca 317 m n. m.
"Obce:" Tužina a Nitrianske Pravno
Čierňanka (prítok Rajčanky)

Čierňanka je potok v juhozápadnej časti okresu Žilina. Je to ľavostranný prítok Rajčanky, meria 9,5 km a je tokom IV. rádu.
"Prameň:" v Súľovských vrchoch na severovýchodnom svahu Tisovej (732,5 m n. m.), v lokalite Nad Vrchovinami, v nadmorskej výške okolo 570 m n. m.
"Smer toku:" po obec Veľká Čierna na východ, odtiaľ k mostu na ceste II/517 na juh, potom sa stáča na juhovýchod a od sútoku s prítokom z doliny Široká pokračuje na severovýchod
"Geomorfologické celky:" 1.Súľovské vrchy, podcelok Súľovské skaly, 2.Žilinská kotlina, podcelky Domanižská kotlina a Rajecká kotlina
"Prítoky:" sprava z oblasti Nad Vrchovinami, z doliny Široká (463,5 m n. m.), zľava spod Vysokého vrchu (766,0 m n. m.), spod Hôrky (549,7 m n. m.) a potok Hvojtová
"Ústie:" do Rajčanky v obci Jasenové v nadmorskej výške okolo 433 m n. m.
"Obce:" Veľká Čierna, okrajom mesta Rajec a okrajom obce Jasenové
Leicester Square

 
Leicester Square je námestie v západnom Londýne. Nachádza sa západne od Charing Cross Road, na východ od Piccadilly Circus a necelého pol kilometra od Charing Cross, v obvode Westminster.
Námestie je pomenované podľa Leicester Fields, čo boli pozemky v priečelí panstva grófa z Leicesteru. Pôvodne to bola módna štvrť a Leicester House bol v istom období sídlom Frederika, princa z Walesu. Avšak v druhej polovici 18. storočia táto oblasť upadala. 
Ďalší rozvoj nastal až v 19. storočí, keď sa Leicester Square stalo centrom zábavy a stálo tu niekoľko hotelov. Populárne bolo najmä medzi zámorskými obyvateľmi a návštevníkmi Londýna. V súčasnosti je Leicester Square jedno z najrušnejších námestí Londýna a centrom filmovej zábavy Veľkej Británie. 
Opis námestia.
V strede námestia sa nachádza malý park, uprostred ktorého stojí socha Williama Shakespeara, obklopeného deflínmi. V každom zo štyroch rohov parku je brána, pri ktorej stojí socha niektorej zo známych osobností britských dejín: Sir Isaac Newton (vedec); Sir Joshua Reynolds (prvý prezident Kráľovskej akadémie umení); John Hunter (lekár a priekopník chirurgie) a William Hogarth (maliar). Posledným prírastkom v parku je socha filmového herca a komika Charlieho Chaplina.
Na zemi sú vyznačené vzdialenosti z Londýna do krajín, ktoré kedysi tvorili Britské impérium. 
Na námestí sa nachádza množstvo kín, čo z neho robí jedno z najväčších centier zábavy v Londýne. Takmer všetky britské filmové premiéry sa odohrávajú v jednom zo štyroch hlavných kín na Leicester Square. Medzi najznámejšie kiná na námestí patria:
Okrem iného sa na námestí nachádzajú rôzne búdky, ktoré predávajú v deň predstavenia lístky na muzikálové produkcie vo West Ende za polovičnú cenu. Taktiež sa tu nachádzajú kluby, hotely a rôzne módne reštaurácie. Leicester Square je aj sídlom mnohých rozhlasových staníc, ktoré vysielajú z budovy GCap Media.
Dopravné spojenie.
Najbližšie stanice London Underground:
Lednický potok

Lednický potok je potok na Hornom Považí, vo východnej časti okresu Považská Bystrica. Je to pravostranný prítok Domanižanky, má dĺžku 8 km a je tokom IV. rádu.
Prameň.
Potok pramení v Súľovských vrchoch na severovýchodnom svahu Tisovej (), v lokalite Nad Vrchovinami, v nadmorskej výške približne 
Smer toku.
Od prameňa tečie najprv na východojuhovýchod, pričom sa výrazne vlní, postupne sa stáča severojužným smerom, pričom koryto sa neustále vlní. Obcou Malé Lednice preteká juhozápadným smerom, potom pokračuje ku Kardošovej Vieske opäť južným smerom. Za ňou sa výrazným oblúkom smerujúcim na juh k obci Domaniža stáča k ústiu na severozápad. Na dolnom toku tečie súbežne s Domanižankou, tok má tvar široko roztvoreného písmena „U“.
Ústie.
Do Domanižanky sa vlieva severoseverozápadne od obce Domaniža, pri osade Rybníky, v nadmorskej výške
Chinatown (Londýn)

Londýnska čínska štvrť (alebo anglicky Chinatown) je oblasť nachádzajúca sa v Soho v obvode Westminster v okolí Gerrard Street. Nachádza sa tu obrovské množstvo čínskych reštaurácií, obchodov s potravinami a suvenírmi. 
História.
Prvou oblasťou, ktorá bola označovaná ako čínska štvrť, bolo územie v okolí Limehouse. Na začiatku 20. storočia tu bola sústredená čínska komunita, ktorá zásobovala námorníkov žijúcich v Docklands. Táto oblasť sa neskôr stala známou vďaka legendárnym ópiovým brlohom, slumom a nie vďaka čínskemu jedlu. Oblasť prešla v roku 1934 výraznou rekonštrukciou - staré domy boli zbúrané a postavené nové. Napriek tomu tu, ale väčšina pôvodným Číňanov stále býva. 
Po druhej svetovej vojne sa vďaka vzrastajúcej obľube čínskej kuchyne i narastajúcemu počtu imigrantov z Hongkongu rozšírili čínske podniky aj na Gerrard Street. Túto oblasť začali označovať ako Čínsku švrť (Chinatown), aj keď do súčasnosti neexistuje oficiálne vymedzenie tohto územia. 
Spoločnosť Rosewheel v roku 2005 predstavila plán rozvoja východnej časti Čínskej štvrti. Tento zámer však narazil na výrazný odpor pôvodných obyvateľov, ktorý majú obavy zo straty tradičného charakteru, zmeny etnického zloženia a zániku čínskych obchodov. 
Štvrť má predovšetkým komerčný charakter a má iba veľmi malý počet stabilných obyvateľov. Žije tu však množstvo ilegálnych prisťahovalcov, ktorí pracujú v miestnych podnikoch za minimálnu mzdu.
Usporiadaná dvojica

Usporiadaná dvojica je, voľne povedané, matematický objekt obsahujúci dva jednoduchšie objekty a informáciu o tom, ktorý z týchto objektov je prvý, a ktorý je druhý. Usporiadaná dvojica sa často označuje symbolom formula_1 kde formula_2 je prvý objekt usporiadanej dvojice a formula_3 je druhý objekt usporiadanej dvojice.
V matematike má množstvo javov prirodzenú štruktúru usporiadanej dvojice. Tak napríklad, karteziánske súradnice bodu v rovine tvoria usporiadanú dvojicu, prvým objektom je v nej x-ová súradnica a druhým objektom y-ová súradnica bodu. V tomto príklade je dôležité, že dvojica súradníc je usporiadaná - nebyť usporiadanosti nebolo by možné rozoznať, ktorý objekt v dvojici je x-ová a ktorý je y-ová súradnica. Jav usporiadanej dvojice je bežný aj v každodennom živote. Napríklad, informáciu o tom, kto je koho potomkom v množine žijúcich ľudí možno formalizovať pomocou usporiadaných dvojíc. Usporiadanú dvojicu formula_1 potom možno interpretovať ako tvrdenie "človek formula_3 je potomkom človeka formula_2". Aj tu je podstatný fakt, že dvojica je usporiadaná - keby usporiadaná nebola, nebolo by jasné či formula_1 znamená, že formula_2 je potomkom formula_3 alebo, že formula_3 je potomkom formula_2.
Formálna definícia.
V matematike sa pojem usporiadanej dvojice definuje rôzne, v závislosti od toho v akom kontexte sa definícia ďalej používa. 
Pre ktorúkoľvek zvolenú definíciu je podstatné hlavne to, aby platila základná vlastnosť usporiadaných dvojíc
ktorá hovorí, že usporiadané dvojice sa zhodujú vtedy, keď sa zhodujú na prvej aj na druhej súradnici. (T.j. usporiadaná dvojica je jednoznačne určená prvým a druhým prvkom.)
Pre svoju jednoduchosť je populárna napríklad Kuratowského definícia, podľa ktorej je usporiadaná dvojica špeciálnou dvojprvkovou množinou:
Ak pri tejto definícii máme rovnosť formula_14, tak to znamená, že formula_15. V prípade, že formula_16 máme na ľavej strane rovnosti množinu formula_17 a dostaneme formula_18, z čoho vyplýva, že formula_19. Ak formula_20, tak množina formula_21 obsahuje jednu jednoprvkovú a jednu dvojprvkovú množinu. Pretože formula_22 je rovná niektorému z prvkov tejto množiny a máme tu iba jednu jednoprvkovú množinu, dostávame formula_23 a formula_24. Potom musí platiť aj formula_25, z čoho už vieme odvodiť aj formula_26. Teda pri Kuratowského definícii usporiadané dvojice z rovnosti formula_14 skutočne vyplýva formula_28 a formula_26.
Neberte nám princeznú

Neberte nám princeznú je slovenský televízny muzikál z roku 1981. Hlavné úlohy v ňom stvárnili Marika Gombitová (Katka) a Miro Žbirka (Katkin priateľ) a Marie Rottrová (Katkina mama). Hudbu k filmu zložil Dežo Ursiny, texty napísal Ján Štrasser, film režíroval Martin Hoffmeister.
Soundtrack.
Soundtrack k filmu nahral v roku 1980 Dežo Ursiny so skupinou Pavla Daněka. Piesne k filmu naspievali Marika Gombitová, Miroslav Žbirka a Marie Rottrová. Soundtrack vyšiel až 20 rokov po uverejnení filmu (a 6 rokov po smrti Deža Ursínyho) v roku 2001 na CD od vydavateľstva BMG.
Divadelná verzia.
V septembri 2006 bola uvedená divadelná verzia muzikálu v réžii Jána Ďurovčíka. V úlohe Katky sa predstavili Lucia Molnárová, Mirka Partlová, Nela Pocisková, Mira hrá Martin Kaprálik, Ján Koleník, Ján Slezák.
Lietadlová loď

Lietadlová loď je vojenská loď slúžiaca ako plávajúca základňa pre lietadlá. Umožňuje použitie leteckých síl aj vo veľkej vzdialenosti od materskej krajiny. Lietadlové lode sa po zvýšení významu vojenského letectva počas druhej svetovej vojny stali hlavnou výzbrojou námorných síl, keď z tohto postu vytlačili bojové lode.
Pre limitovanú veľkosť vzletovej plochy lietadlám pri štarte pomáha katapult, niekedy v kombinácii s pomocnými štartovacími raketami alebo protivetrom. Na najnovších lietadlových lodiach sa hlavne mimo USA kvôli ušetreniu hmotnosti používa tzv. "skokanský mostík". Pre skrátenie dĺžky pristátia sú lietadlá vybavené pristávacím hákom. Ten sa pri pristávaní zachytí o laná natiahnuté naprieč pristávacou dráhou a zastaví pristávajúce lietadlo.
Mošteník

Mošteník je potok na Hornom Považí, na území okresu Považská Bystrica. Je to ľavostranný prítok Váhu, má dĺžku 8,5 km a je tokom III. rádu.
Prameň.
Pramení na rozhraní Súľovských vrchov a Podmanínskej vrchoviny na západnom svahu Úvozu (688,2 m n. m.) v nadmorskej výške približne 490 m n. m.
Smer toku.
Na hornom toku tečie prevažne severozápadným smerom, nad Dolným Moštencom sa stáča a pokračuje na sever. Približne od sútoku s prítokom z oblasti Cingelovho Lazu tečie severoseverovýchodným smerom až k sútoku s Galanovcom, odtiaľ najprv severovýchodným, v blízkosti centra mesta Považská Bystrica sa stáča a pokračuje k ústiu severným smerom.
Ústie.
Mošteník sa vlieva do Váhu na území mesta Považská Bystrica, severne od centra mesta v nadmorskej výške cca 280,5 m n. m.
Závadský potok

Závadský potok môže byť:
Závadský potok (prítok Váhu)

Závadský potok je potok na Hornom Považí, v západnej časti okresu Žilina. Je to ľavostranný prítok Váhu, meria 7,8 km a je tokom III. rádu. Medzi obcami Paština Závada a Hričovské Podhradie sa prerezáva severovýchodným výbežkom Súľovských vrchov a tiesňavou oddeľuje masív Veľkej skaly (529,6 m n. m.) na pravom brehu od masívu na opačnom brehu, na ktorom stojí Hričovský hrad (564,0 m n. m.).
"Prameň:" v Žilinskej pahorkatine pod kótou 530,3 m, západne od obce Brezany v nadmorskej výške okolo 490 m n. m.
"Smer toku:" k Pekline na sever, odtiaľ na severozápad, pri letisku Žilina-Hričov sa potom stáča k ústiu na juhozápad
"Geomorfologické celky:" 1.Žilinská kotlina, podcelok Žilinská pahorkatina, 2.Súľovské vrchy, podcelok Súľovské skaly, 3.Považské podolie, podcelok Bytčianska kotlina
"Prítoky:" sprava zo severozápadného svahu Bodova (505,5 m n. m.), prítok z obce Dolný Hričov, zľava spod Brezovej hory (679,9 m n. m.), zo severného svahu Roháča (802,7 m n. m.), spod Hričovského hradu, z oblasti Saksovej a zo severného svahu Ostrého vrchu (548,5 m n. m.)
"Ústie:" do jazera na ľavej nive Váhu južne od obce Kotešová v nadmorskej výške okolo 307 m n. m.
"Obce:" Peklina, Paština Závada a Hričovské Podhradie
Vrstva (geológia)

Vrstva alebo stratum je geologický termín, označujúci vodorovne (alebo pod určitým uhlom) uložené doskovité telesá sedimentov, alebo vulkanitov, ktorých vznik podmienil určitý proces, majú približne rovnaké vlastnosti a zloženie v celom svojom objeme a odlišujú sa od iných vrstiev (uložených nad, alebo pod nimi). Veda zaoberajúca sa vrstvami a zvrstvením sa nazýva stratigrafia.
Vrstvy hornín predstavujú geologické záznamy o podmienkach na Zemi, ktoré panovali v dobe ich vzniku. Súbor vrstiev sa nazýva súvrstvie. Vrstvy bývajú pomenované podľa geografických objektov (mesto, región, pohorie, napr. lunzské vrstvy), kde sú prvýkrát opísané, alebo podľa charakteristickej litológie - hornín, ktoré ich tvoria (napr. menilitové vrstvy).
Vrstvy sú základné stavebné jednotky v stratigrafii a sú používané aj v archeológii.
Hrúbka je kolmá vzdialenosť medzi spodnou a vrchnou časťou vrstvy. Pre rôzne hrubé vrstvy sa používajú osobité názvy:
Súvrstvie

Súvrstvie (angl. "formation") je základná litostratigrafická jednotka. Je to súbor vrstiev hornín vzniknutých v rovnakých podmienkach. Horniny súvrstvia majú porovnateľnú litológiu, spadajú k rovnakým fáciám alebo majú podobné vlastnosti. Súvrstvia sa nevyčleňujú na základe svojej hrúbky, takže celková hrúbka dvoch rôznych súvrství môže byť výrazne odlišná. Súvrstvie je základnou jednotkou litostratigrafie. Nižšou jednotkou je člen, vyššou je skupina.
S slovenskej a českej terminológii sa prekladá angl. termín "formation" v tomto kontexte ako súvrstvie. Označenie formácia (napr. jastrabská formácia) je z litostratigrafického hľadiska vyhradené pre pomenovanie nezvrstvených (t.j. vulkanogénnych a čisto magmatogénnych) hornín.
Definovanie súvrství uľahčuje geológom porovnávanie vrstiev na väčšie vzdialenosti, medzi odkryvmi. Súvrstvia pôvodne predstavovali horniny určitých geologických období, ktorých relatívny vek bol určený pomocou skamenelín a pravidla superpozície. V dnešnom ponímaní nie sú súvrstvia (v ponímaní oficiálnych litostratigrafických jednotiek) definované ako horniny určitého časového obdobia, ale ako horniny s charakteristickou litológiou, ktorú určovalo sedimentačné prostredie. V niektorých prípadoch mohlo totiž rovnaké prostredie zotrvať na určitom mieste i stovky miliónov rokov, čo ďaleko presahuje možnosti biostratigrafie, ktorá používa na určovanie veku skameneliny. Príkladom môže byť Hammersley Basin v Austrálii, kde sa nachádza sled proterozoických hornín, ktoré sa usadzovali 1200 miliónov rokov, pričom 300 miliónov rokov trvalo usadzovanie iba jednej geologickej jednotky - páskovaných železných rúd a bridlíc. 
Súvrstvie, ktorého hrúbka alebo plošný výskyt na povrchu nemožno vyjadriť v mierke geologickej mapy danej oblasti, nemožno považovať za oprávnene definované a prakticky využiteľné. Hrúbka súvrstvia sa môže meniť v rozsahu od 1 m do niekoľkých 1000 m.
Bitarovský potok

Bitarovský potok je potok na území okresu Žilina. Je to ľavostranný prítok Rajčanky, meria 7,9 km a je tokom IV. rádu.
Prameň.
Pramení v Žilinskej pahorkatine na juhovýchodnom úpätí vrchu Snoh (641,3 m n. m.) v nadmorskej výške približne 510 m n. m.
Smer toku.
Od prameňa tečie k obci Ovčiarsko západným smerom, potom sa stáča na juhojuhovýchod až juhovýchod. Na dolnom toku sa oblúkom stáča k ústiu na severovýchod.
Ústie.
Do Rajčanky sa vlieva na území mesta Žilina (v mestskej časti Bánová) v nadmorskej výške cca 346 m n. m.
Lietavka

Lietavka alebo Lietavský potok je potok na území okresu Žilina. Je to ľavostranný prítok Rajčanky, má dĺžku 8,5 km a je tokom IV. rádu. Na dolnom toku, medzi obcou Lietava a ústím preteká hlboko vrezaným údolím s vystupujúcimi masívmi Cibuľníka (, na ňom stojí Lietavský hrad) a Drieňovice () na pravom brehu, kým v masíve na ľavom brehu sú rozsiahle vápencové lomy. 
"Prameň:" na okraji Súľovských vrchov na juhovýchodnom svahu Roháča () v nadmorskej výške okolo 
"Smer toku:" najprv na východ, na krátkom úseku pokračuje na juhojuhovýchod, na dolnom toku opäť na východ
"Geomorfologické celky:" 1.Súľovské vrchy, podcelok Súľovské skaly, 2.Žilinská kotlina, podcelok Žilinská pahorkatina
"Prítoky:" sprava spod kóty 545,8 m, potok z obce Podhorie, spod Strážnej (), zľava spod Vrchu () a spod kóty 478,4 m
"Ústie:" do Rajčanky na južnom okraji intravilánu obce Lietavská Lúčka v nadmorskej výške okolo 
"Obce:" Lietavská Závadka, Lietava o osada Majer
Apple Newton

Apple Newton, alebo jednoducho Newton bol jeden z prvých digitálnych osobných asistentov (PDA) vyrábaný spoločnosťou Apple Computer v rokoch 1993-1998. Pôvodné Newtony boli založené na RISC-ovom procesore ARM 610 a ich súčasťou bolo rozpoznávanie písaného vstupu na displeji. Apple oficiálne nazvala svoj vreckový počítač "MessagePad" a "Newton" bol len názov jeho operačného systému, no názov "Newton" sa ujal i pre samotné zariadenie.
Newton bol pôvodne vytváraný ako miniatúrny osobný počítač a počas väčšej časti jeho vývoja žiadne PDA ešte neexistovali. Pôvodne mal mať väčší displej, viac pamäte a silnejšie objektovo-orientované jadro. Projekt sa však oneskoroval, aj kvôli obavám, že poškodí predaj počítačov Apple Macintosh. Nakoniec bol na trh uvedený ako príslušenstvo k Macintoshu.
Newton používal na pripojenie k počítaču sériový port počítačov Macintosh. Všetky modely boli vybavené infračerveným rozhraním a rozširujúcim slotom pre PCMCIA kartu. To umožnilo používateľom Newtonov vytvoriť ovládače na mnohé ďalšie zariadenia využívajúce PCMCIA - ethernetovú sieťovú kartu, modem, WiFi, Bluetooth a flash karty ako je napr. Compact Flash.
Newtony používali mikroceruzkové AAA a neskôr ceruzkové AA batérie a mali pamäť typu flash, takže aj v prípade vybití batérií uchovávali dáta.
Newtony sa vyrábali šesť rokov, ale nikdy nedosiahli úspech, ktorý od nich Apple očakávalo. Príčinami boli pravdepodobne vysoká cena (predávali sa až do tisíc dolárov) a nadmerná veľkosť (nevošli sa do vrecka nohavíc, košele, ani saka).
Cupertino

Cupertino je mesto v prímestskej oblasti Santa Clara v tzv. Silicon Valley v Kalifornii. Časť mesta zasahuje do pohoria Santa Cruz. Pri sčítaní obyvateľstva v roku 2000 tu žilo 50 546 obyvateľov.
Cupertino vzniklo v 19. storočí ako malá vidiecka osada.
Dnes v meste sídlia významné spoločnosti z oblasti informačných technológií ako Apple , Borland a Symantec. Svoje kancelárie tu majú i Hewlett-Packard, IBM a Sun Microsystems. Celkove v meste sídli vyše 60 technologických firiem, no v meste prakticky neexistuje priemysel. Sídli tu len manažment a prípadne dizajnérske kancelárie spoločností. Cupertino je pre vysokú koncentráciu IT-spoločností niekedy nazývané aj srdcom Silicon Valley.
Tri pútnické sviatky

Tri pútnické sviatky (hebr. שלוש רגלים - "Šloš regalim") sú tri židovské sviatky, počas ktorých Židia v staroveku putovali do Jeruzalema, kde sa zúčastňovali predpísaných rituálov v Chráme. Sú to:
Po zničení Jeruzalemského chrámu už pre židov púť do Jeruzalema nie je povinná.
Šavuot

Šavuot (hebr. שבועות - "Týždne"), výslovnosť v jidiš Šavues, alebo Sviatok týždňov je židovský pútnický sviatok, pripomienka odovzdania Tóry na hore Sinaj. Slávi sa 50 dní po Pesachu, 6. dňa židovského mesiaca sivan (v diaspóre aj 7.) - odtiaľ grécke pomenovanie πεντηκοστή (ἡμέρα) [pentékosté (hémera)], dosl. "päťdesiaty (deň)" - a uzatvára obdobie tzv. počítania omeru.
Lloyd’s building

Lloyd's Building je budova a sídlo britskej poisťovacej spoločnosti Lloyd's of London. Budova sa nachádza v londýnskom City na Lime Street.
História.
Budovu navrhol britský architekt Richard Rogers a postavili ju v priebehu rokov 1978 – 1986. Podobne ako Centre Georges Pompidou v Paríži, ktoré navrhol Rogers spoločne s Renzom Pianom aj budova Lloyd's je navrhnutá tak, že všetky obslužné zariadenia ako sú napr. schodiská, výťahy, elektrická kabeláž a vzduchotechnika sú umiestnené na vonkajšej strane budovy. Vďaka tejto koncepcii vznikol vo vnútri voľný, inštaláciami neprepchatý priestor. 
Stavba sa skladá z troch hlavných a z troch obslužných veží, ktoré obklopujú centrálnu obdĺžnikovú budovu. Hlavnou zvláštnosťou budovy je ohromná poisťovacia miestnosť, ktorá sa nachádza na prízemí. V miestnosti sa nachádza známy zvon z lode "Lutine". Poisťovacia miestnosť je obklopená vyhliadkovými balkónmi, ktoré vytvárajú 60 metrov vysoké átrium, do ktorého preniká denné svetlo obrovským presklenným stropom. Balkóny na prvých štyroch podlažiach sú dostupné eskalátormi z vnútra budovy. Balkóny na vyšších poschodiach sú presklenné a sú dostupné výťahmi umiestnenými na vnútornej strane budovy. 
Na 11. poschodí je umiestnená rokovacia miestnosť a jedáleň z 18. storočia, ktorú v roku 1763 navrhol Robert Adam pre grófa z Shelbourne. Táto jedáleň sa pôvodne nachádzala v staršom sídle poisťovne a neskôr bola rozobraná na kusy a presťahovaná do novej budovy. 
Prvé sídlo poisťovne z roku 1928 bolo zbúrané, aby bolo možné postaviť súčasnú budovu. Hlavný vchod na ulici Leadenhall Street 12 bol zachovaný a tvorí disharmonický dodatok k stavbe z roku 1986.
Dopravné spojenie.
Najbližšie stanice London Underground:
Paul Celan

Paul Celan (* 23. november 1920, Černovice, Rumunsko, dnes Ukrajina – † 20. apríl 1970, Paríž, Francúzsko), vlastným menom Paul Antschel, resp. Ancel, bol jeden z najvýznamnejších nemeckých povojnových lyrických básnikov a najoriginálnejších básnikov 20. storočia. Pôsobil aj ako prekladateľ a spisovateľ. V roku 1960 obdržal najvýznamnejšiu nemeckú literárnu Cenu Georga Büchnera.
Životopis.
Narodil sa v po nemecky hovoriacej židovskej rodine v Bukovine. Navštevoval nemeckú a hebrejskú základnú školu, rumunské a ukrajinské štátne gymnázium. V roku 1938 odišiel študovať medicínu do Tours vo Francúzsku, o rok nato sa však vrátil, aby vo svojom rodnom meste študoval románske jazyky. Štúdium prerušil, keď Černivci v roku 1940 obsadila sovietska armáda. Po obsadení mesta rumunskými a nemeckými vojskami v roku 1941 ho spolu s ostatnými Židmi odsunuli do geta, kde popri upratovaní trosiek písal poéziu a preložil Shakespearove "Sonety". V roku 1942 transportovali jeho rodičov do tábora v Podnestersku, kde Celanov otec zomrel na týfus a matku zastrelili. Až do roku 1944 pracoval Celan na nútených prácach v rozličných táboroch. Po oslobodení pracoval v Bukurešti ako lektor a prekladateľ. V roku 1947 kvôli nástupu komunistického režimu z Rumunska ušiel a cez Viedeň sa prisťahoval do Paríža (1948). V tom istom roku vydal svoju prvú zbierku básní "Piesok z urien".
Ešte vo Viedni Celan nadviazal krátky milostný vzťah s významnou rakúskou spisovateľskou Ingeborg Bachmannovou. Napriek tomu, že ho sa v roku 1950 pokúsili vzťah obnoviť, nedokázali spolu žiť, pretože si, podľa jej vlastných slov, "„z neznámych, démonických dôvodov navzájom odoberali vzduch."" V roku 1951 Celan spoznal grafičku Gisèle Lestrangeovú, s ktorou sa oženil 21. decembra 1952 a ktorá bola neskôr ilustrátorkou jeho zbierok.
V Paríži pôsobil ako prekladateľ a učiteľ na École Normale Supérieure. V roku 1952 vyšla zbierka "Mak a pamäť", ktorá obsahovala slávnu báseň "Fúga smrti" ("Todesfuge") opisujúcu hrôzy koncentračných táborov.
V roku 1960 ho vdova po jeho zosnulom priateľovi Yvanovi Gollovi Claire obvinila z plagiátorstva diel jej manžela. Celan trpel čoraz častejšie psychickými problémami. V roku 1965 svoju manželku napadol nožom a musel byť na pol roka hospitalizovaný na psychiatrickej klinike. Od roku 1967 bývali manželia oddelene. V roku 1970 za doposiaľ nevyjasnených okolností spáchal samovraždu skokom do Seiny. Jeho telo bolo vylovené 1. mája 1970 pri Courbevoie, asi 10 km po prúde rieky.
Rast veľkosti Európskeho parlamentu

V tejto tabuľke vidíme rast veľkosti Európskeho parlamentu od jeho založenia až do současnosti. Počet členov sa zvýšil z 78 v roku 1952 na súčasný počet 751.
Piccadilly

Piccadilly je dôležitá ulica v londýnskom obvode Westminster vedúca zo západu od Hyde Parku až k Piccadilly Circus. 
Je súčasťou dopravnej tepny západnej časti Londýna označovanej ako A4. Na juh od jej východnej časti sa rozkladá štvrť St. James's, zatiaľ čo na západnej strane hraničí s Green Parkom. Na sever od Piccadilly sa nachádza Mayfair.
História.
Piccadilly je jednou z hlavných mestských tried. Prvýkrát spomína v roku 1626 ako Piccadilly Hall, nazvaná podľa domu patriacemu krajčírovi Robertovi Bakerovi. Baker predával rôzne druhy límcov a golierov, ktoré sa označovali názvom „piccadill“. V roku 1692 bola ulica známa ako Portugal Street, nazvaná na poctu maželky kráľa Karola II., Kataríny z Braganza. Od roku 1743 sa však opäť začal používať pomenovanie Piccadilly.
Po obnove monarchie v roku 1660 sa v oblasti Piccadilly a na sever od nej začala rozvíjať stavebná aktivita a z obvodu sa začala stávať módna štvrť. Počas 17. storočia tu bolo postavených mnoho významných pánskych sídel Clarendon House, Burlington House, Albany, Apsley House, Bath House a Cambridge House. V 20. rokoch 20. storočia však bola väčšina týchto domov zbúraná alebo ich využívali rôzne inštitúcie. 
Opis ulice.
Na ulici sa nachádaza obchod spoločnosti Fortnum &amp; Mason, Kráľovská akadémia umení, Hotel Ritz alebo kníhkupectvo Hatchards. Jeden z významných predajcov módneho oblečenia minulosti, spoločnsť Simpsons, tu prevádzkovala svoj obchod od 30. rokov 20. storočia až do roku 1999. V súčasnosti v tejto budove sídli kníhkupectvo spoločnosti Waterstone's.
V súčasnosti sa na ulici nachádzajú luxusné hotely, luxusné byty a kancelárie. Napriek tomu, že tu majú mnohé obchodné spoločnosti svoje predajne, Piccadilly nebola nikdy obchodnou triedou. Zároveň je Piccadilly najdlhšou a najpriamejšou ulicou v Londýne, čo z nej činí významnú dopravnú tepnu. 
Dopravné spojenie.
Trasa Piccadilly Line je pomenovaná podľa ulice, keďže časť tejto trasy vedie priamo pod ňou. Z ulice, alebo z jej bezprostrednej blízkosti je prístup k staniciam Piccadilly Circus, Green Park a Hyde Park Corner.
Poštová ulica (Žilina)

Poštová je ulica v Žiline. 
V oblúku Obchodnej ulice na sídlisku Vlčince IV bola postavená veľká budova Slovenských telekomunikácii. V budove bola umiestená okrem Pošty 08 aj tranzitná telefónna ústredňa pre severozápadné Slovensko. Po privatizácii je teraz v budove T-com. Okolo tejto budovy v tvare písmena „L“ prechádza krátka Poštová ulica, ktorej začiatok aj koniec je pripojený na Obchodnú ulicu. Na jej druhej strane je postavený Kostol Sedembolestnej Panny Márie v ktorom sa nachádza aj Rímskokatolícky farský úrad Žilina-Vlčince. Pred kostolom je postavené nové Námestie Jána Pavla II., ktoré susedí s Poštovou ulicou. Na námestí je busta pápeža Jána Pavla II., ktorú vytvoril akademický sochár Ladislav Berák.
3dfx

3dfx alebo 3Dfx bola spoločnosť špecializovaná na návrh a výrobu grafických kariet a grafických čipov, predovšetkým 3D grafických akcelerátorov. 
Firma bola založená v roku 1994 a sídlila v San José v Kalifornii. Preslávila sa hlavne koncom 90. rokov 20. storočia a neskôr sa zlúčila s firmou nVidia.
Grafické karty 3dfx používali proprietárne rozhranie Glide, podporovali aj OpenGL a Direct3D.
Firma na tieto grafiky dávala doživotnú záruku.
Michal Lukša

Michal Lukša (* 20. marec 1962) bol poslanec Národnej rady Slovenskej republiky.
Bol členom Výboru NR SR pre nezlučiteľnosť funkcií a Výboru NR SR pre financie, rozpočet a menu.
Hyde Park (Londýn)

Hyde Park je jeden z najväčších parkov v centre Londýna, v obvode Westminster a jeden zo skupiny kráľovských parkov. Park je rozdelený jazerom Serpentine na dve polovice. Na západe susedí Hyde Park s Kensingtonskými záhradami. Park má celkovú rozlohu 350 akrov (1,4 km²).
História.
Najstaršia časť parku patrila panstvu Ebury. Plocha tejto časti bola jeden hide (plocha 0,24 – 0,49 km²), z čoho vznikol aj súčasný názov parku. V roku 1536 získal pozemok od mníchov Westminsterského opátstva do svojho vlastníctva kráľ Henrich VIII.. Autorom vybavenia parku je architekt Decimus Burton.
V roku 1851 sa tu konala Veľká výstava. Ako súčasť výstavy tu stál aj Crystal Palace (budova) (Krištáľový palác) navrhnutý architektom Josephom Paxtonom. Palác po skončení výstavy rozobrali a opäť postavili v časti Upper Norwood.
Park sa stal miestom demonštrácií i veľkých rockových koncertov. Vystriedali sa tu Jethro Tull (1968), Rolling Stones (1969), Pink Floyd (1970), Queen (1976). Medzi koncerty z posledného obdobia patria: Red Hot Chili Peppers (2004) a Foo Fighters (2006). 
V roku 2005 sa Hyde Park stal jedným z miest koncertov Live 8.
Zaujímavé miesta.
Hyde Park ponúka niekoľko architektonických či iných zaujímavostí:
Medzi ďalšie zaujímavosti patrí strom rastúci hore nohami alebo Hotel The Lanesborough, ktorý patrí medzi najdrahšie hotely v meste a ponúka izby aj za £6 000 za noc.
Dopravné spojenie.
Najbližšie stanice London Underground:
Greenwich Park

Greenwich Park je jedným z Kráľovských parkov v Londýne a zároveň aj najstarším z nich. Bol založený v roku 1433. Pôvodne sa park používal na polovačky na jelene a bol najväčšou plochou zelene v juhovýchodnom Londýne. Rozprestiera sa na ploche 183 akrov (17 ha).
Opis parku.
V severnej časti parku sa nachádza Národné námorné múzeum (angl.: National Maritime Museum) sídliace v bývalom Queen's House. V strede parku sa nachádza Kráľovské observatórium Greenwich (angl.: Royal Observatory Greenwich). Observatórium je umiestnené na vrchole kopca. Na západnom okraji parku stojí Ranger's House. 
Pred observatóriom sa nachádza socha generála Jamesa Wolfa. Z tohto miesta je prekrásny výhľad na celé okolie: od bývalej Greenwichskej nemocnici (v súčasnosti Kráľovská námorná škola), rieky až smerom k mrakodrapom Canary Wharf, City na severozápade a Miléniovému domu na severe. 
Park je možné ďalej rozdeliť na dve výškovo odlišné časti. V spodnej časti sa nachádzajú ihriská pre deti a jazero na člnkovanie. V hornej časi parku sa nachádza rozsiahla kvetinová záhrada s rybníkom, ružová záhrada, kriketové ihrisko, tenisový kurt a hodobný pavilón. Nachádza sa tu aj Staroveký dub (angl.: Ancient Oak), ktorý sa spája s kráľovnou Alžbetou I..
Počas Letných olympijskych hier v roku 2012 sa má park stať miestom jazdeckých a bežeckých častí pretekov päťbojárov.
Dopravné spojenie.
Najbližšie stanice Docklands Light Railway:
Regina Spektorová

Regina Spektorová (, "Regina Iľjinična Spektor"; * 18. február 1980, Moskva) je americká pesničkárka a klaviristka rusko-židovského pôvodu. Je výraznou predstaviteľkou žánru anti-folk, ale hudobné inšpirácie čerpá aj z džezu, blues, hip-hopu, ľudovej hudby a folku. Jej tvorba je úzko spätá s East Village v New York City.
Životopis.
Narodila sa v Moskve v hudobníckej rodine židovského pôvodu. Jej otec, Iľja Spektor, je fotograf a huslista. Jej mama, Bella Spektorová, je profesorkou hudby v New Yorku, predtým učila v Moskve. Má brata Barsyka, ktorý sa objavil aj v piesni "Whisper" z jej albumu "Soviet Kitsch". Vyrástla v Bronxe, kam sa jej rodičia presťahovali, keď mala 9 rokov, počas obdobia perestrojky z dôvodu utláčania židovskej komunity. Hudobne vyrástla hlavne na anti-folku z Bronxu, ale vďaka otcovi dostala hudobné vzdelanie a bola vystavená vplyvu kapiel ako The Beatles a Queen. V roku 2001 absolvovala umeleckú školu Purchase College. V tom istom roku si sama vydala svoj prvý album "11:11". Svoju hudbu musela až do roku 2006 vydávať sama, pretože nevedela nájsť nakladateľstvo, ktoré by jej piesne vydalo.
Pri speve plne využíva široký rozsah svojho hlasu, čo kombinuje s neobvyklými technikami spevu ako napr. beatbox (napr. v piesni "Fidelity"). Je hrdá aj na svoj newyorský prízvuk, ktorý často prezentuje.
Hovorí plynule rusky a vie čítať hebrejsky. Svoju spätosť s rodným jazykom dokázala aj tým, že viacero piesní naspievala po rusky. Aj pieseň "Apres Moi" obsahuje časť, kde spieva text básne Február, ktorú napísal ruský poet Boris Pasternak.
Jej piesne obsahujú veľa narážok na literatúru a kultúru, napr. menovaná "Apres Moi", potom napr. v piesni "Poor Little rich boy" sú narážky na Hemingwaya, narážky na biblický príbeh o Samsonovi a Dalile v piesni "Samson", narážky na Exupéryho Malého princa v piesni "Baobabs" a mnoho iného.
Od roku 2011 je vydatá za hudobníka Jacka Dishela.
Medzinárodný deň žien

Medzinárodný deň žien (často označovaný skratkou MDŽ), pripadajúci každoročne na 8. marec, je medzinárodne uznávaný sviatok stanovený OSN k výročiu štrajku 40 000 newyorských krajčírok v roku 1908. Tieto bojovali za zrušenie povinného desaťhodinového pracovného času, proti nízkym mzdám a zlým pracovným podmienkam.
Dejiny.
Demonštrácie žien na konci zimy, tradične v nedeľu, sa najskôr odohrávali v USA na popud Socialistickej strany USA; veľké zhromaždenie za volebné právo žien sa konalo 8. marca 1908 v New Yorku. Na prvej medzinárodnej ženskej konferencii Druhej internacionály v roku 1910 v Kodani presadila nemecká socialistka Clara Zetkinová medzinárodný sviatok, vtedy ešte bez určenia pevného dátumu.
Dátum 8. marec sa ustálil až po 1. svetovej vojne, najmä pod vplyvom veľkej demonštrácie v Petrohrade v roku 1917 tesne pred Februárovou revolúciou, ktorá sa konala poslednú nedeľu vo februári podľa juliánskeho kalendára, čo sa rovná 8. marcu kalendára gregoriánskeho. Sviatok sa rýchlo rozšíril, jeho obsah kolísal od politického a feministického protestu po apolitickú socialistickú obdobu Dňa matiek.
Pred prvou svetovou vojnou vytýčili ženy predovšetkým tieto požiadavky:
V Rakúsku, Švajčiarsku, Nemecku sa prvý MDŽ konal už v roku 1911. Roku 1913 ho oslavovali aj v cárskom Rusku. Po ženských nepokojoch a demonštráciách v Petrohrade bol roku 1917 pevne ustanovený 8. marec ako MDŽ.
Od roku 1975 je pripomínaný ako deň medzinárodnej solidarity žien za rovnoprávnosť, spravodlivosť, mier a rozvoj.
MDŽ na Slovensku.
Prvý sviatok MDŽ v ČSR sa konal v roku 1921 a o rok neskôr nadobudol už masový charakter. Počas druhej svetovej vojny bol MDŽ zrušený, posledný sa konal v roku 1938. Po roku 1945 bol MDŽ znovu obnovený.
Myšpotok

Myšpotok je potok v Honte, v severnej časti okresu Levice. Je to pravostranný prítok Sikenice, meria 5,4 km a je tokom IV. rádu. 
Pramení na podhorí Štiavnických vrchov, v ústí Chorvátovej doliny, v nadmorskej výške okolo 380 m n. m., juhozápadne od obce Pukanec. Tečie v Ipeľskej pahorkatine, najprv na juh okrajom vinohradov na pravom brehu, sprava priberá krátky prítok spod Hôrky (437,9 m n. m.) a stáča sa na juhovýchod. Východne od obce Devičany napája rovnomennú vodnú nádrž a tečie popri osade Vináre na ľavom brehu. Neďaleko nej, severne od obce Bátovce, ústi v nadmorskej výške okolo 235 m n. m. do Sikenice.
Sikenica

Sikenica môže byť:
Čajkovský potok

Čajkovský potok je potok v Tekove, v severnej časti okresu Levice. Je to pravostranný prítok Podlužianky, meria 13,6 km a je tokom V. rádu. Na hornom toku preteká dolinou Bukovinka (Bukovská dolina), na dolnom toku tečie súbežne s korytom Podlužianky na ľavom brehu a Rybníckeho potoka na pravom brehu.
"Prameň:" v Štiavnických vrchoch na juhovýchodnom svahu vrchu Priesil (746,6 m n. m.) v nadmorskej výške okolo 660 m n. m., v lokalite Suchý prsec
"Smer toku:" na hornom toku na juhojuhozápad, po vstupe do nížiny tečie severojužným smerom
"Geomorfologické celky:" 1.Štiavnické vrchy, podcelok Hodrušská hornatina, 2.Podunajská pahorkatina, podcelok Ipeľská pahorkatina
"Prítoky:" sprava zo severného svahu Priesilu, tri prítoky z oblasti Panskej hory, zľava spod Varty (616,7 m n. m.) a spod Obecnej hory (354,3 m n. m.)
"Ústie:" do Podlužianky severne od mesta Levice, pod Kusou horou (225,5 m n. m.), v nadmorskej výške okolo 164,5 m n. m.
"Obce:" Čajkov a Hronské Kosihy